Keršytojai: Pabaiga

Keršytojai: Pabaiga () – 2019 m. JAV mokslinės fantastikos filmas, sukurtas pagal to paties pavadinimo „Marvel“ komiksų superherojų komandą. Filmą režisavo Anthony Russo ir Joseph Russo, o scenarijų parašė Christopher Markus ir Stephen McFeely. Filmo aktorių ansamblis: Robert Downey Jr., Chris Evans, Mark Ruffalo, Chris Hemsworth, Scarlett Johansson, Jeremy Renner, Don Cheadle, Paul Rudd, Brie Larson, Karen Gillan, Danai Gurira, Benedict Wong, Jon Favreau, Bradley Cooper, Gwyneth Paltrow ir Josh Brolin. Tai tiesioginis „Keršytojai: Begalybės karas“ (2018 m.) tęsinys ir 22-asis „Marvel Cinematic Universe“ (MCU) filmas. Filme išlikę „Keršytojų“ nariai ir jų sąjungininkai bando pakeisti „Begalybės kare“ Tanoso sukeltą destrukciją.

Filmas buvo stipriai giriamas už režisūrą, vaidybą, muziką, veiksmo scenas, vaizdo efektus ir emocinį svorį, o kritikai gyrė 22 filmų istorijos kulminaciją. Filmas visame pasaulyje uždirbo 2,798 mlrd. dolerių, vos per vienuolika dienų pranoko visą „Begalybės karo“ rodymą kino teatruose ir sumušė daugybę kasos rekordų, be kita ko, nuo 2019 m. liepos mėn. iki 2021 m. kovo mėn. tapo visų laikų pelningiausiu filmu. Filmas pelnė daugybę apdovanojimų ir nominacijų, įskaitant nominaciją už geriausius vaizdo efektus 92-uosiuose „Oskarų“ apdovanojimuose, tris nominacijas 25-uosiuose „Kritikų pasirinkimo“ apdovanojimuose (laimėjo dvi) ir nominaciją už specialiuosius vaizdo efektus 73-iuose Britų kino akademijos apdovanojimuose.

 Vaidmenys 

 Robert Downey Jr. – Tonis Starkas / Geležinis žmogus,
 Chris Evans – Kapitonas Amerika,
 Mark Ruffalo – Halkas,
 Chris Hemsworth – Toras,
 Scarlett Johansson – Juodoji našlė,
 Jeremy Renner – Sakalo akis,
 Don Cheadle – Karo mašina,
 Paul Rudd – Skruzdėliukas,
 Brie Larson – Kapitonė Marvel,
 Danai Gurira – Okoja,
 Benedict Wong – Vongas,
 Karen Gillan – Nebula,
 Jon Favreau – Haroldas Hoganas,
 Bradley Cooper – Roketas,
 Gwyneth Paltrow – Peper Pots,
 Josh Brolin – Tanosas

 Išnašos 

Kategorija:2019 filmai
Kategorija:Veiksmo filmai
Kategorija:Nuotykių filmai
Kategorija:JAV mokslinės fantastikos filmai
Kategorija:Marvel Cinematic Universe